
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 521 


4 Ιουλίου 2001 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του δήμου Θεσσαλονίκης (Ν. Θεσσαλονίκης) και 
καθορισμός όρων και περιορισμών δόμησης. 1 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται επί της οδού Δροσοπούλου 35 του εγκεκριμέ¬ 
νου ρυμοτομικού σχεδίου Αθηνών (Ν. Αττικής) και 
καθορισμός ειδικών όρων και περιορισμών δόμη¬ 


σης αυτού. 2 

Κήρυξη ως αναδασωτέας εκτάσεως 1,476 στρεμ. στη 
θέση «Ιπιτή» του Δήμου Παιανίας του Νομού Αττι¬ 
κής. 3 


ΔΙΑΤΑΓΜΑΤΑ 


(ΐ) 

Τροποποίηση του εγκεκριμένου ρυμοτομικού σχεδίου 
του δήμου Θεσσαλονίκης (Ν. Θεσσαλονίκης) και κα¬ 
θορισμός όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ.1,2,6 και 10), 154 
και 160 (παρ.1 και 2), 248, 249 και 250 του από 14.7.1999 
Π.Δ/τος «Κώδικας Βασικής Πολεοδομικής Νομοθεσίας» 
(Δ' 580) όπως τα άρθρα 248,249 και 250 τροποποιήθηκαν 
αντιστοίχως μετά άρθρα 5,6 και 7του Ν. 2831/2000 «Τρο¬ 
ποποίηση διατάξεων του Ν. 1577/85 «Γενικός Οικοδομι¬ 
κός Κανονισμός» και άλλες πολεοδομικές διατάξεις» (Α' 
140). 

2. Τις διατάξεις του άρθρου 99παρ. 3 του Ν. 1892/1990 
«Για τον εκσυγχρονισμό και την ανάπτυξη και άλλες δια¬ 
τάξεις» (Α’ 101),όπως αντικαταστάθηκε μετηνπαρ. 2του 
άρθρου 7 του Ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α'94) και με την 
παρ. 22 του άρθρου 3 του Ν. 2242/1994 «Πολεοδόμηση 


περιοχών δεύτερης κατοικίας σε Ζώνες Οικιστικού Ελέγ¬ 
χου, προστασία φυσικού και δομημένου περιβάλλοντος 
και άλλες διατάξεις» (ΑΊ62). 

3. Τις διατάξεις των παρ. 4.2.β και 4.3 της περιπτ. Ατού 
άρθρου 29 του Ν. 2831/2000 «Τροποποίηση των διατάξε¬ 
ων του Ν. 1577/1985 «Γενικός Οικοδομικός Κανονισμός» 
και άλλες πολεοδομικές διατάξεις» (Α' 140). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε μετο άρθρο 27του Ν. 2081/1992 (Α' 154) καιαντικα- 
ταστάθηκεμετηνπαρ. 2ατου άρθρου 1 του Ν. 2469/1997 
(Α' 38). 

5. Την 1663/1999 γνωμοδότηση του Δημοτικού Συμβου¬ 
λίου Θεσσαλονίκης. 

6. Την 7/2001 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

8. Την 179/2001 γνωμοδότηση του Συμβουλίου της Ε¬ 
πικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του δήμου Θεσσαλονίκης (Ν. Θεσσαλονίκης) 
και ειδικότερα στο χώρο της Πανεπιστημιούποληςτου Α- 
ριστοτελείου Πανεπιστημίου Θεσσαλονίκης, με τον καθο¬ 
ρισμό του με στοιχεία Φ,Μ,Ν,Ξ,Ο,Π,Ρ,Σ,Τ,Υ,Φ τμήματος 
αυτού σε χώρο Περιφερειακού Γενικού Νοσοκομείου «Α¬ 
ΧΕΠΑ», όπως φαίνεται στο σχετικό πρωτότυπο διάγραμ¬ 
μα σε κλίμακα 1:500 που θεωρήθηκε από τον Προϊστάμε¬ 
νο της Διεύθυνσης Τοπογραφικών Εφαρμογών με την 
12982/2001 πράξη του και που αντίτυπό του σε φωτοσμί¬ 
κρυνση δημοσιεύεται μετο παρόν διάταγμα. 

Άρθρο 2 

1 .Οι όροι και περιορισμοί δόμησης του καθοριζομένου 
μετο άρθρο 1 του παρόντος χώρου, ορίζονται ως εξής: 

- Μέγιστο ποσοστό κάλυψης: εξήντα τοις εκατό (60%) 
της επιφάνειας του. 

- Συντελεστής δόμησης: ένα και εξήντα εκατοστά 
(1,60). 

- Τα ανεγερθησόμενα κτίρια πρέπει να απέχουν από τη 
ρυμοτομική γραμμή δέκα (10.00) μέτρα και από τα λοιπά 
όρια του χώρου πέντε (5,00) μέτρα τουλάχιστον. 

2. Καταργείται το περίγραμμα των με στοιχεία 
1,2,3,4,11 β, 11 γ και 11δ κτιρίων,όπως φαίνεται στο διά¬ 
γραμμα του άρθρου 1. 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα, 15 Ιουνίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙ Σ 

Αριθ. 16042/3820 (2) 

Χαρακτηρισμός ως διατηρητέου κτιρίου που βρίσκεται ε¬ 
πί της οδού Δροσοπούλου 35 του εγκεκριμένου ρυμο¬ 
τομικού σχεδίου Αθηνών (Ν. Αττικής) και καθορισμός 
ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (Δ' 580), όπως αντικαταστάθηκε με το άρθρο 3 
(παρ. 2) του Ν. 2831/2000 «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγρ. 2α του άρθρου 1 του Ν 
2469/1997 (Α' 38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος 
Χωροταξίας και Δημοσίων Έργων στον Γενικό Γραμμα¬ 
τέα, και στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλ¬ 
λοντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126/Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

5. Την από 8.3.2001 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 19.3.2000 σύμφωνη γνώμη του φερόμενου ι¬ 
διοκτήτη του κτιρίου κ. Αναστασίου - Χρήστου Νούσια (α- 
ριθμ. πρωτ. ΥΠΕΧΩΔΕ 7348/2301/19.3.2001). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο στο σύνολο του το κτί¬ 
ριο που βρίσκεται επίτης οδού Δροσοπούλου 35 στην πε¬ 
ριοχή Κυψέλη του εγκεκριμένου ρυμοτομικού σχεδίου Α¬ 
θηνών (Ν. Αττικής), φερόμενο ως ιδιοκτησία Αναστασίου 
- Χρήστου Νούσια, όπως αυτό φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθμ. 16042/ 
2001 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 


2. Διατηρητέο χαρακτηρίζεται το αρχικό κτίριο, καθ .·· 
και οι εναρμονιζόμενες με αυτό μεταγενέστερες προσϋ ' 
κες. 

3. Απαγορεύεται κάθε αφαίρεση, αλλοίωση ή κατα¬ 
στροφή των επιμέρους αρχιτεκτονικών ή καλλιτεχνικών 
και διακοσμητικών στοιχείων του χαρακτηριζόμενου ως 
διατηρητέου κτιρίου πλην εκείνων για τα οποία η Επι¬ 
τροπή Πολεοδομικού και Αρχιτεκτονικού Ελέγχου 
(Ε.Π.Α.Ε.) έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και επεμβάσεις για λόγους λειτουργικούς στο χαρακτηρι¬ 
ζόμενο ως διατηρητέο κτίριο, εφόσον δεν αλλοιώνεται ο 
γενικός αρχιτεκτονικός χαρακτήρας του και δεν θίγονται 
τα διατηρητέα στοιχεία του. 

5. Σε περίπτωση αποκατάστασης αλλοιώσεων του δια- 
τηρητέου κτιρίου και εφόσον δεν υπάρχουν επαρκή στοι¬ 
χεία για το ίδιο το κτίριο, λαμβάνεται υπόψη η βασική αρ¬ 
χιτεκτονική σύνθεση και η συγγενής μορφολογία και τε¬ 
χνολογία των άλλων κτιρίων της περιοχής. 

6. Επιτρέπεται, χωρίς υπέρβαση του ισχύοντος στην πε¬ 
ριοχή συντελεστή δόμησης και μεγίστου επιτρεπόμενου 
ύψους, η κατασκευή προσθήκης καθ’ ύψος ενός δωματί¬ 
ου επιφάνειας 36,54 τ.μ. και ύψους 2,40 μ. που τοποθε¬ 
τείται σε απόσταση 7,15 μ. από την οικοδομική γραμμή και 
καλύπτεται με δίρριχτη κεραμοσκεπή στέγη ύψους 1,20 
μ., όπως η ρύθμιση αυτή φαίνεται στο σχετικό πρωτότυπο 
διάγραμμα κάλυψης σε κλίμακα 1:100, που θεωρήθηκε α¬ 
πό τον Προϊστάμενο της Διεύθυνσης Τοπογραφικών Ε¬ 
φαρμογών με την ίδια πράξη που αναφέρεται στην παρά¬ 
γραφο 1 της παρούσας απόφασης και του οποίου αντί¬ 
γραφο σε φωτοσμίκρυνση δημοσιεύεται με την παρούσα 
απόφαση. 

7. Το συνολικό ύψος του κτιρίου, συμπεριλαμβανομέ¬ 
νου και του ύψους της στέγης, δεν μπορεί να υπερβαίνει 
τα 15,20 μ. 

8. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν για την χρήση των χώρωντου κτι¬ 
ρίου. 

9. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιριακού συνόλου και στον περι¬ 
βάλλοντα χώρο του καθώς και για την τοποθέτηση επι¬ 
γραφών απαιτείται η έγκριση της Ε.Π.Α.Ε.. 

10. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Ιουνίου 2001 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. 33 (3) 

Κήρυξη ως αναδασωτέας εκτάσεως 1,476 στρεμ. στη θέ¬ 
ση «Ιπιτή» του Δήμου Παιανίαςτου Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 «Περί Διοικητής Αποκε- 
ντρώσεως», όπως αυτές τροποποιήθηκαν μεταγενέστε¬ 
ρα με το Ν.Δ. 532/70. 

2. Τις διατάξειςτου Ν. 2503/1997 «Διοίκηση, οργάνωση, 
στελέχωση της Περι'φερειας κλπ.». 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξειςτου Ν. 998/79 «Περί προστασίας των Δα¬ 
σών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1 

β) Του άρθρου 38 παρ. 1. 

5. Τις διαταγές του Υπουργείους Γεωργίας: 

α) 160417/1180/8.7.80, «Περί οδηγιών για τις αναδασω¬ 
τέες εκτάσεις». 

β) 182447/3049/24.9.80. 

6. Την αριθ. 9047/27.11.2000 πρόταση του Δασαρχείου 
Πεντέλης σχετικά με την κήρυξη ως αναδασωτέας, της α- 
ναφερόμενης στο θέμα εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό τη δημόσια δασική έκταση, 


εμβαδού ενός στρέμματος καιτετρακοσίων εβδομήντα έ¬ 
ξι χιλιοστών του στρέμματος (1,476) στη θέση «Ιπιτή», πε¬ 
ριφέρειας Δήμου Παιανίας, Ν. Αττικής με σκοπό τη διατή¬ 
ρηση του χαρακτήρα της δασικής έκτασης και την επανα¬ 
δημιουργία της δασικής βλάστησης η οποία 
αποτελούμενη από πουρνάρια, σχίνα και αγριελιές κατα¬ 
στράφηκε με παράνομη ρίψη μπάζων, κατά μήνα Απρίλιο 
του έτους 2001. Τμήμα της ως άνω εκτάσεως εμβαδού ε¬ 
νός στρέμματος και εκατό είκοσι χιλιοστών του στρέμμα¬ 
τος (1,120), είναι κηρυγμένο αναδασωτέο και με την α- 
ριθμ. 1069-19.5.1989, απόφαση Νομάρχη Ανατ. Αττικής 
και με την παρούσα επαναβεβαιώνεται η αναδάσωσή της. 
Η ανωτέρω έκταση προσδιορίζεται από τα στοιχεία: Α-Ε- 
Ζ-Η-Β-Γ-Δ-Α- 

όπως φαίνονται στο συνημμ.ενο διάγραμμα το οποίο α¬ 
ποτελεί αναπόσπαστο μέρος της αποφάσεως αυτής και 
έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική και με αγροτική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 16 Μάίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







